open-index/open-wikipedia-markdown huggingface dataset:
Porte des Sciences

D**'Porte des Sciences** ass eng Strooss am Universitéitsquartier, op der Héichuewenterrass um Belval an der Gemeng Esch-Uelzecht. Se leeft vum Boulevard Charles-de-Gaulle (N31) a Süd-Südwestlecher Richtung iwwer de Rond-point, beim nërdlechen Agank vun der Liaison Micheville, iwwer d'Kräizung vun der Porte de France mat der Place de l'Université. Duerno deelt se sech an zwou separat Pisten, fir an der Mëtt eng Entrée vun engem ënnerierdesche Parking Plaz ze loossen. Um T duerno stéisst se op d'Rue de la Fonte a béit do no riets of, fir nees bei der Porte de France erauszekommen. D'Verlängerung déi Säit der Porte de France ass de Boulevard des Lumières.
 
## Geschicht
D'Plaz gouf als en Deel vum Masterplang vum Belval ugeluecht, bei deem de westlechen Deel vun der Schmelz vum Belval urbanistesch ëmgewandelt gouf, fir d'Cité des sciences, de la recherche et de l'innovation ze bauen.
 
## Gebaier
D'Strooss läit tëscht der Maison des sciences humaines an der Maison du savoir.

## Biller

File:LUX_Esch-Alzette_Belval_025_2016.jpg|D'Maison des sciences humaines, Eck Porte des sciences/ Porte de France
File:LUX Esch-Alzette Belval 026 2016.jpg|Eck Porte des Sciences/Ave. de la Fonte: Maison du Nombre, hannen: Maison du Savoir.


## Um Spaweck
Lannenerbierg

De **Lannenerbierg** (och Lannener Bierg) ass e Lieu-dit an der Gemeng Réiden op der Atert. E läit um Bierg mam selwechten Numm ongeféier annerhallwe Kilometer nërdlech vu Lannen a besteet aus e puer zerstreete Bauerenhäff.

## Geographie

Am Géigesaz zu Lannen läit de Lannenerbierg als eenzegen Deel vun der Gemeng Réiden op der Atert am Éislek.

E läit op enger Héicht vu ronn 450 Meter iwwer dem Mieresspigel, dat si gutt 100 Meter méi héich wéi Lannen.

No Süden a Westen hi gëtt e vum ieweschten Dall vun der Fräsbech begrenzt a fällt nom Guttland hin of. No Norde geet en an en Héichplateau iwwer, mam héchste Punkt op 508 Meter um Flouer *Steerausch*.

Dei eenzel Bauerenhäff sinn op zwou kleng Koppe verdeelt, déi vun enger klenger Baach déi an d'Fräsbech leeft, dem *Haubur*, getrennt ginn.

## Infrastruktur

Um Lannenerbierg steet ee Waasserreservoir vun der Gemeng Réiden op der Atert.

Am Kader vum Wandpark Kanton Réiden soll um Lannenerbierg eng vu fënnef Wandmille gebaut ginn, déi 2021 a Betrib goe soll.

## Kuckt och
*Lannen
*Nojemer Bierg
*Fräsbech

## Referenzen
FC Luerenzweiler

Den **FC Luerenzweiler** ass e Foussballclub vu Luerenzweiler. De Veräin ass 1945 gegrënnt ginn.

## Bekannt Spiller

*  Jérôme Bigard (* 1985), fréieren Nationalspiller an Trainer
*  Christophe Diederich (* 1984), fréieren Nationalspiller an Trainer
*  Ben Federspiel (* 1981), fréieren Nationalspiller
*  Eric Hoffmann (* 1984), fréieren Nationalspiller
*  Ben Payal (* 1988), fréieren Nationalspiller
Onofhängeg Rietspartei

D**'Onofhängeg Rietspartei** (frs.: *Parti indépendant de la droite*) war eng politesch Partei zu Lëtzebuerg an der Tëschekrichszäit. 

Si gouf an den 1920er vum Eugène Hoffmann gegrënnt, deen d'Rietspartei verlooss hat.

### Chamberwalen 1925
Bei de Chamberwalen 1925 huet d'Onofhängeg Rietspartei nëmmen am Walbezierk Norden eng Lëscht opgestallt. Do krut se 27.806 Stëmmen an den Eugène Hoffmann gouf als eenzegen aus där Partei an d'Chamber gewielt.
Onofhängeg Nationalpartei

D**'Onofhängeg Nationalpartei** (frs: *Parti national indépendant*, dt: *Unabhängige Nationalpartei*) war eng politesch Partei zu Lëtzebuerg an der Tëschekrichszäit. 

Si gouf 1918 vu fréiere Memberen aus der Rietspartei gegrënnt, vun deenen de bekanntsten den Affekot a spéidere Staatsminister Pierre Prüm war. Dowéinst gouf si och dacks **Prüm-Partei** genannt.

## Chamberwalen 1925
Bei de Chamberwalen 1925 huet d'Onofhängeg Nationalpartei just am Walbezierk Norden eng Lëscht opgestallt. Do krut se 80.895 Stëmmen an hir Kandidate Pierre Prüm (11.310 Stëmmen), Théodore Boever (8.465 Stëmmen) an Nicolas Mathieu (8.308 Stëmmen) goufe gewielt. 

D'Rietspartei hat bei deene Walen hir absolut Majoritéit verluer an de Pierre Prüm ass Staatsminister an der Regierung Prüm ginn, enger Koalitioun aus Liberalen, Sozialisten an den Onofhängeg. Déi konnt sech awer just ee Joer un der Muecht halen.

## Chamberwalen 1931
Bei de Chamberwalen 1931 ass d'Onofhängeg Nationalpartei net méi ugetruede well si virdrun opgeléist gouf.
Liberal Lénk

D**'Liberal Lénk** (frs.: *Libéraux de gauche*) war eng politesch Partei zu Lëtzebuerg an der Tëschekrichszäit. 

Si ass 1925 nom Auserneefale vun der Liberaler Liga entstanen.

## Chamberwalen 1925
Bei de Chamberwalen 1925 ass si och nach als *Liberal Partei* opgetrueden an huet nëmmen am Walbezierk Zentrum eng Lëscht opgestallt. Du krut se am Ganzen 39.500 Stëmmen an de Robert Brasseur (6.833 Stëmmen) gouf als eenzege vun der Liberaler Lénk an d'Chamber gewielt. De fréieren Deputéierten Norbert Le Gallais, deen och op där Lëscht stoung, gouf net méi gewielt.
Onofhängeg National Vereenegung

D**'Onofhängeg National Vereenegung** (frs: *Union nationale indépendante*) war eng politesch Partei zu Lëtzebuerg an der Tëschekrichszäit. Si war och als **Onofhängeg Partei** bekannt.

Si gouf vu Hubert Loutsch an dem Jean-Pierre Kohner gegrënnt, déi virdrun an der Rietspartei waren.

### Chamberwalen 1925

Bei de Chamberwalen 1925 ass d'Onofhängeg National Vereenegung mat Lëschten an de Walbezierker Zentrum, Süden an Osten opgetrueden. Si krut zwéi Sëtz: am Zentrum gouf de Jean-Pierre Kohner an am Süden den Hubert Loutsch gewielt.

### Chamberwalen 1928
Bei de partielle Chamberwalen 1928 konnt de Loutsch säi Mandat am Walbezierk Süde verdeedegen. Am Oste gouf kee Kandidat vun der Partei gewielt. Am Zentrum gouf een neit Deputéiertemandat kreéiert, mee de Kandidat vun der Onofhängeger Nationaler Vereenegung, den Antoine Kayser, koum net an d'Stéchwal.

D'Onofhängeg Nationaler Vereenegung hat 1928 mat der Catherine Schleimer-Kill an der Joffer Lamboranals als eenzeg Partei zwou Kandidatinnen an d'Course geschéckt.

### Chamberwalen 1931
Bei de partielle Chamberwalen 1931 hat d'Onofhängeg Partei nëmmen eng Lëscht am Zentrum opgestallt. Do gouf de Jean-Pierre Kohner erëmgewielt.

Am Ganze krut si ronn 8% vun de Stëmmen am Walbezierk Zentrum.

### Chamberwalen 1934
Bei de partielle Chamberwalen 1934 hat d'Onofhängeg National Vereenegung just am Süden eng Lëscht opgestallt. An deem Walbezierk krut si nëmmen 2,6% vun de Stëmmen an den Hubert Loutsch gouf net méi erëmgewielt. Op senger Lëscht hunn 11 Frae kandidéiert, dorënner ënner anerem d'Catherine Kill. Domat war d'Hallschent vun all de Persounen op där Lëscht weiblech.
Espalais

**Espalais** ass eng franséisch Uertschaft a Gemeng am Departement Tarn-et-Garonne, an der Regioun Occitanie. 
## Nopeschgemengen

## Um Spaweck
Fräi Vollekspartei

D**'Fräi Vollekspartei**, och nach **Onofhängeg Vollekspartei** (frs: *Parti populaire indépendant*; dt: *Unabhängige Volkspartei*) oder **Vollekspartei** genannt, war eng politesch Partei zu Lëtzebuerg kuerz nom Éischte Weltkrich.

## Walresultater

## Bibliographie
* Dieter Nohlen, Philip Stöver, *Elections in Europe* Baden-Baden, Editioun Nomos, 31. Mee 2010. ISBN 9783832956097
Wanderweeër vun de lëtzebuergesche Jugendherbergen

## Kuckt och
* Wanderen
* Lëscht vun den nationale Wanderweeër
* Circuite vun de lëtzebuergesche Jugendherbergen

## Um Spaweck
*Wandern von Jugendherberge zu Jugendherberge op der Websäit vun de Jugendherbergen
*Jugendherbergswanderwege in Luxemburg op der Websäit vu Luxembourg for Tourism
Chrétien Angelsberg

De **Christian** respektiv **Chrétien Angelsberg**, gebuer den 28. Juli 1885 zu Bierden an do gestuerwen den 3. November 1950, war e lëtzebuergesche Bauer a Politiker.
Avenue du Blues

D**'Avenue du Blues** ass eng Strooss um Belval an der Gemeng Suessem. Se leeft vum Eck mat der Rue Jean-Jacques-Rousseau an dem Boulevard du Jazz fir d'éischt Richtung Süd-Südwest, fir da virun der Eisebunnsstreck Esch-Uelzecht-Péiteng no riets ofzebéien. Si geet bis bei de Lycée Bel-Val, wou s'an enger Sakgaass ophält.

De Boulevard de la Recherche geet an enger Ënnerféierung ënnert der Eisebunnsstreck an der Avenue du Blues erduerch.

## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.

Den Numm ass en Homage un de Musekstil Blues.

## Gebaier
*Lycée Bel-Val

## Biller

Lycée Bel-Val 2.jpg|Lycée Bel-Val
Belvaux, avenue du Blues (102).jpg|Nuets an der Avenue du Blues


## Um Spaweck
Boulevard du Jazz

De **Boulevard du Jazz** ass eng Strooss um Belval op der *Square Mile*, an de Gemengen Esch-Uelzecht (Quartier Universtéit) a Suessem. Se leeft vun der Porte de France a west-nordwestlescher Richtung bis bei de Boulevard de la Recherche. Op der Héicht vun der Rue le Bataclan, déi vu Süde kënnt, ass d'Grenz tëscht deenen zwou Gemengen.

Op der nërdlech geleeëner Stroossesäit sinn d'Sinterbasenge vun der fréierer Agglomeratioun. Den Autosparking, deen do ronderëm provisoresch ugeluecht gi war, gëtt vun 2021 un duerch nei Gebaier ersat.

## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.

Den Numm ass en Homage un de Musekstil Jazz.

## Gebaier
* Commission nationale pour la protection des données

## Biller

Boulevard du Jazz Belval 2019-12 --1.jpg
Boulevard du Jazz Belval 2019-12 --2.jpg
Dexia Belval.jpg

 
## Um Spaweck
Rue John-Lennon

D**'Rue John-Lennon** ass eng Strooss um Belval op der *Square Mile*, an der Gemeng Suessem. Se leeft vun der Avenue du Swing an nord-nordëstlecher Richtung bis op d'Intersektioun mam Boulevard du Jazz.

Den Numm ass en Hommage un de brittesche Museker a fréiere Member vun The Beatles, John Lennon (1940-1980).

## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.

## Gebaier

## Biller

Belvaux, rue John Lennon(102).jpg|D'rue John Lennon an der Nuecht

## Um Spaweck
Pont d'Artigue

De **Pont d'Artigue** och ënner dem Nimm *Pont d'Artigues* a *Pont de Lartigue* ze fannen, ass eng Bréck am Departement Gers iwwer de klenge Floss Floss tëscht de Gemenge Larressingle a Beaumont.

D'Bréck gëtt fir d'éischt an Dokumenter vu 1432 ernimmt. Et war e wichtige Passage vum der Via Podiensis iwwer d'Osse. D'Bréck déi ëm 1720 bal nëmmen nach eng Ruin war, gouf 1724, well se wichteg fir de regionale Vekéier war op Uerder vum Kinnek komplett restauréiert. Tëscht 1954 an 1957 gouf nach eng Kéier dru geschafft, haaptsächlech fir d'Balustraden an d'Rei ze setzen.

De 26. Juni 2017 gouf s'op d'Lëscht vun den historesche Monumenter gesat
Boulevard de la Recherche

De **Boulevard de la Recherche** ass eng Strooss um Belval an der Gemeng Suessem. Se leeft vum Eck mam Boulevard des Lumières fir d'éischt Richtung Süd-Südwest, geet ënnert der Avenue du Blues an der Eisebunnsstreck Esch-Uelzecht-Péiteng an engem Tunnel erduerch, a mécht dann e Bou no riets bis bei de Rond-point mam CR168 (rue de l'Usine).

Dat Stéck tëscht dem Tunnelausgank an dem Rond-point, ronn 290 Meter, ass op franséischem Terrain. 

Den CR191 an den CR191B lafen driwwer.

## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.
 
## Gebaier

## Biller

Belval Avenue de la Recherche 2019-12 --1.jpg|Vue no Norden
Belval Avenue de la Recherche 2019-12 --2.jpg|Vue no Süden, virum Tunnel
Belvaux, boulevard de la Recherche (102).jpg|... an der Nuecht
Belval view from South 2019-12 --003.jpg|D'Stéck op franséischem Terrain



## Um Spaweck
Avenue des Sidérurgistes

D**'Avenue des Sidérurgistes ** ass eng Strooss am Universitéitsquartier, op der Héichuewenterrass um Belval an der Gemeng Esch-Uelzecht. Se béit vun der Avenue des Hauts-Fourneaux of, mécht den Tour ronerëm d'Gebléishal a kënnt dann nees op der Avene des Hauts-Fourneaux eraus.

Um Eck vun der Gebléishal ass den Ufank vum Vëlodukt Esch - Belval, deen Enn 2022 a Betrib goung.
 
## Geschicht
D'Strooss gouf et scho wéi d'Schmelz nach a Betrib war. Se gouf an de Masterplang vum Belval integréiert, bei deem de westlechen Deel vun der Schmelz um Belval urbanistesch ëmgewandelt gouf, fir d'Cité des sciences, de la recherche et de l'innovation do ze bauen.

## Gebaier
*Belval-Gebléishal

## Biller

 
## Um Spaweck
Boulevard des Lumières

De **Boulevard des Lumières** ass eng Strooss um Belval op der *Square Mile*, an de Gemengen Esch-Uelzecht (Quartier Universitéit) a Suessem. Se leeft vun der Porte de France a west-nordwestlescher Richtung bis op d'Intersektioun mat der Rue Jean-Jacques-Rousseau. Um éischten Drëttel vun hirem Verlaf ass d'Grenz tëscht deenen zwou Gemengen.

Op der südlech geleeëner Stroossesäit sinn d'Sinterbasenge vun der fréierer Agglomeratioun. Den Autosparking, deen do ronderëm provisoresch ugeluecht gi war, ass zanter 2021 am Gaang, duerch nei Gebaier ersat ginn.

Den Numm ass en Hommage un d'Philosophe vun der Opklärung, am spéiden 18. Joerhonnert, déi op franséisch *[[Zäitalter vun de Lumières|Lumières]]* genannt ginn.
## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.

## Gebaier
Am Juni 2022 gouf op der Nordsäit, um Eck mat der Rue Samuel-Beckett, de Grondstee geluecht fir dat neit Gebai vu Luxcontrol, dat Enn 2023 fäerdeg soll ginn (Architekt: WW+). Luxcontrol war bis dohin am fréieren Direktiounsgebai vun Terres-Rouges.

## Biller

Belval March 2016.jpg|Mäerz 2016
Boulevard des Lumières Belval 2021-12.jpg|Dez. 2021
Street sign Boulevard des Lumières, Sanem 2022-12.jpg|Suessemer Stroosseschëld
Rue Jean-Jacques-Rousseau

D**'Rue-Jean-Jacques-Rousseau** ass eng Strooss um Belval an der Gemeng Suessem. Se leeft vun der Intersektioun vun der Avenue du Blues an dem Boulevard du Jazz a Richtung Nord-Nordost bis bei de Boulevard des Lumières.

Se gouf nom franséische Philosoph Jean-Jacques Rousseau genannt.
## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.
 
## Gebaier
Déi riets Säit, ronderëm d'Sinter-Basengen, soll vun 2020 u bebaut ginn.

## Biller
Beaumont (Gers)

**Beaumont** ass eng franséisch Uertschaft a Gemeng am Departement Gers, an der Regioun Occitanie.

## Nopeschgemengen

## Kuckeswäertes
*De Pont d'Artigue iwwer d'Osse, en historesche Passage vun de Jakobsweeër.
*D'Schlass vu Beaumont
## Um Spaweck
Montréal (Gers)

**Montréal** ass eng franséisch Uertschaft a Gemeng am Departement Gers, an der Regioun Occitanie.

## Nopeschgemengen

## Kuckeswäertes
*D'gallo-réimesch Villa vu Séviac
*D'Schlass vu Balarin
*D'Collégiale *Saint-Philippe-et-Saint-Jacques*
*D'Kierch *Saint-Pierre* vu Génens
*D'Kierch vu Luzanet
## Um Spaweck
Montréal (Homonymie)

**Montréal / Montreal** ass en Toponym (vu *mont* ("Hiwwel, Bierg") a *real* "kinneklech"), deen a Frankräich virun allem am okzitanesche Sproochraum virkënnt, an allgemeng virun allem duerch d'Stad am Québec bekannt ass.

## Uerschafte mat deem Numm
### Bahamas
* Montreal

### Brasilien
* Montreal, eng Stad am Amazonas
* Monte Real, en Duerf am Paraná

### Kanada
* Montréal, Stad am Québec
* Montréal-Est, Stad am Québec
* Montréal-Ouest, Stas am Québec

### Spueneien
* Montreal, eng Gemeng an der Provënz Tarragona

### Vereenegt Staaten
* Montreal, eng Stad am Missouri
* Montreal, eng Stad am Wisconsin

### Frankräich
* Montréal (Ardèche), Gemeng an der Ardèche ;
* Montréal (Aude), Gemeng am Departement Aude ;
* Montréal (Gers), Gemeng am Departement Gers ;
* Montréal (Yonne), Gemeng am Departement Yonne ;
* Montréal-la-Cluse, Gemeng am Departement Ain ;
* Montréal-les-Sources, Gemeng am Departement Drôme.

### Mexiko
* Monterrey, eng Stad am Bundesstaat Nuevo León

### Portugal
* Monte Real, en Duerf am District Leiria
Gréng Strooss Äifel-Ardennen

D**'Gréng Strooss Äifel-Ardennen** (och nach **Gréng Strooss Ardennen-Äifel**) ass eng ca.&nbsp;500&nbsp;km laang touristesch Streck, déi d'Äifel mat den Ardenne verbënnt. Se féiert vun Däitschland duerch Lëtzebuerg an d'Belsch bis a Frankräich. D'Streck ass haaptsächlech iwwer roueg Niewestroossen ugeluecht.

## Geschicht
D*[[Europäesch Vereenegung fir d'Äifel an d'Ardennen]]* ( *Europäische Vereinigung für Eifel und Ardennen, EVEA*) ass eng Asbl déi sech zanter den 1950er Jore fir d'Promotioun vum Äifel-Ardennen-Raum absënns an de Beräicher Wirtschaft an Tourismus, Kultur, Natur - a Landschaftsschutz gradewéi fir Sport- a Jugendrencontren asetzt. Am Kader vun engem Projet fir d'Schafen an d'Stäerke vun engem europäesche Bewosstsinn huet d'EVEA Ufank vun den 1960er Joren d*'Gréng Strooss Äifel-Ardennen* an d'Liewe geruff. Zil heivu war fir déi kulturell Attraktiounen, d'gemeinsam Natur, den Tourismus an d'Frëndschaft iwwer d'Grenzen ewech kennen ze léieren an ze fërderen.

Dës Strooss, déi sengerzäit zesumme mat de jeeweilege kommunalen a regionale Verwaltunge finanzéiert a realiséiert gouf, féiert op enger Längt vu ronn 500&nbsp;km vu Sinzig op Rethel. Jorelaang war se en ideaalt Instrument vun enger kollektiver Identitéit am Äifel-Ardennen-Raum.

Well d'Gréng Strooss an de leschte Joer awer ëmmer méi u Bedeitung verluer huet, virun allem well nach kaum Reklamm fir se gemaacht gëtt an och well eng Rëtsch Schëlter laanscht d'Strooss net méi ersat goufen, huet d'EVEA sech virgeholl der Grénger Strooss eng nei Bedeitung ze ginn, fir datt hir Bedeitung méi geschat gëtt an et doduerch zu enger besserer Zesummenaarbecht an Entwécklung an der Regioun kënnt.

## Verlaf

### 
Sinzig - Ahrweiler - Kempenich - Müllenbach - Kelberg - Daun - Schalkenmehren - Manderscheid - Oberkail - Kyllburg - Béibreg - Sinspelt - Ruet op der Our (ca. 200&nbsp;km).

### 
Veianen - (Dikrech) - (Houschent) - Housen - Klierf - Wolz - Esch-Sauer - Ueschdref - Roumecht (ca. 95&nbsp;km).

### 
Maartel - Habay-la-Neuve - Bellefontaine - Villers-devant-Orval - Florenville - Herbeumont - Auby-sur-Semois - Cugnon - Mortehan - Bouillon (ca. 115&nbsp;km).

### 
Bazeilles - Sedan - La Chesne - Attigny - Rethel (ca. 90&nbsp;km).

## Literatur

* Segschneider, Wolfgang, & Pechtold, Wolfgang. (1976). *Eifel und Ardennen*. Bad Neuenahr: Ahrtal-Verlag. (Band 1 . *Entlang der grünen Strasse*, Band 2 . *Eifel und Ardennen*)

## Um Spaweck

* Websäit vun der EVEA
*Groupement Européen des Ardennes et de l'Eifel (GEAE) op der Websäit vu granderegion.net
*Iwwersiichtsplang vun der Streck op der Websäit vun der EVEA
Le Sauvage

**Le Sauvage** ass e franséische Lieu-dit an der Gemeng Chanaleilles am Departement Haute-Loire, an der Regioun Auvergne-Rhône-Alpes.

Le Sauvage ass bekannt als Etappeplaz vun der Via Podiensis. Dat eenzegt Gebai op der Plaz ass eng *Ferme-Auberge* déi an zwéi Gîten, 41 Zëmmere fir Pilger offréiert.
## Nopeschuertschaften
Les Estrets

**Les Estrets** ass eng franséisch Uertschaft an der Gemeng Fontans am Departement Lozère, an der Regioun Occitanie.

## Nopeschgemengen
Fontans

**Fontans** ass eng franséisch Gemeng am Departement Lozère, an der Regioun Occitanie.

Duerch d'Gemeng leeft Via Podiensis
## Nopeschgemengen
Rives de l'Alzette

***Rives de l'Alzette*** ass den Numm vun engem urbanistesche Projet zu Miersch, bei deem op der Plaz vum fréieren Agrocenter, op ronn 20 Hektar, eng Dausend Haiser a Wunnenge solle gebaut ginn.

De Projet ass eng Joint-Venture vun der Bauerenzentral (Cepal) a G-Finance vum Baupromoteur Marc Giorgetti.

## Geschicht
2006 huet d'Cepal decidéiert, keng Investissioune méi um Site vum Agrocenter, deen et néideg hat, moderniséiert ze ginn, ze maachen, mä, gradewéi d'Luxlait e puer Joer virdrun zu Märel, op där Plaz en Immobilieprojet z'entwéckelen an anzwousch anescht nei ze bauen. An de Joren dono sinn d'Siloe fir Kären a fir d'Fudder op Perl an Däitschland geplënnert, an De Verband/Versis op Colmer-Bierg geplënnert.

2010 huet d'CEPAL SA, d'Gesellschaft déi der Bauerenzentral hiert Verméige verwalt, d'Sàrl Rives de l'Alzette gegrënnt, an 2017 ass G-Finance vum Marc Giorgetti mat bäikomm. D'Gemeng Miersch an den Nohaltegkeetsministère hunn e Concours ausgeschriwwen, fir e Bebauungsplang fir déi ganze Plaz hanner der Gare, bis erof bei d'Uelzecht, auszeschaffen. Dee gouf vu *Reicher Haase Assoziierte* gewonnen a spéiderhin am Plan d'aménagement général (PAG) berücksichtegt.

2019 hunn d'Ofrappaarbechten ugefaangen, déi bis 2020 gedauert hunn. Parallel sinn och d'Lëtzebuerger Saatbaugenossenschaft (LSG), eng Glacëproduktioun vu Luxlait, d'Verwaltung vun der Bauerenzentral an aner Verwaltungen déi hir nostinn, wéi Agriplan, Agriconsult an Delpa, no an no vum Site fortgeplënnert.

### Biller

File:Agrocenter Mersch 02.jpg|Déi fréier Käresiloen um Site
File:Agrocenter Miersch 2019 (101).jpg|2019: D'Gebaier vum Agrocenter ginn ofgerappt


## De Projet
De Projet gesäit de Bau vun enger 1.000 Wunneenheete fir iwwer 2.000 Leit vir. Et sollen net ze héich Appartementshaiser opgeriicht ginn, mat vill Gréngs ronderëm a Weeër fir haaptsächlech Foussgänger a Vëlosfuerer.

Previsioune vu Juni 2021 no sollten uganks 2022 déi éischt Bauaarbechten ufänken, an 2024 déi éischt Bauphas fäerdeg sinn. Déi véiert a lescht Phas sollt 2032 ofgeschloss ginn.  Bis uganks 2025 huet sech op der Bauplaz nach net vill gedoen.

## Um Spaweck
* rivesalzette.lu, Presentatioun vum Projet.
Peter Lindbergh

De **Peter Lindbergh**, gebuer den 23. November 1944 zu Leszno (Polen) als Peter Brodbeck a gestuerwen den 3. September 2019 zu Paräis war en däitsche Fotograf a Filmmécher. Hien huet zu Paräis, New York an zu Arles gelieft.

De Lindbergh gëllt als ee vun den aflossräichsten Moudefotografe vun de leschte 40 Joer. Hien hat e groussen Afloss op d'„Supermodel”-Phenomeen vun den 1990er Joren. Berüümt si seng Biller vun de Models Naomi Campbell, Linda Evangelista, Tatjana Patitz, Christy Turlington a Cindy Crawford.

## Um Spaweck
Kilometersteen

E **Kilometersteen** ass eng aus enger Rei vun nummeréierte Maarken um Bord vun enger Strooss, enger Zuchstreck, engem Floss oder engem Kanal. Dës Markéierunge sinn am Ofstand vun engem Kilometer opgestallt. Heiansdo gëtt et och nach eng Markéierung op hallwer Distanz oder esouguer all honnert Meter. Am leschte Fall schwätzt ee vun engem Hektometersteen.

## Allgemenges
Kilometersteng si stengen Distanzmarkéierungen. Se hunn iwwer Joerdausenden zur Grondausstafféierung vu sëllegen Zorte vu Stroosse gehéiert. Europawäit goufe se fir d'éischt, als Meilesteng, vun de Réimer opgeriicht, weltwäit eréischt méi spéit, vum britteschen Empire.


Fichier:Meilesteen.JPG|Réimesche Meilestee bei Duelem
Fichier:CFL- 100 Meter.jpg|Hektometermaark op der Streck Beetebuerg- Diddleng


## Zu Lëtzebuerg

### Stroosseverkéier
Zu Lëtzebuerg gëtt et Kilometersteng laanscht d'Chemin reprisen, d'National- an Europastroossen. Se hunn zwou verschidde Faarwen, nämlech e Fouss dee wäiss ass an e Kapp deen d'Erkennungsfaarf vun der Strooss huet: gréng fir Europastroossen, rout fir Nationalstroossen a giel fir Chemin reprisen. Op der viischter Säit (Stroossesäit) ass de Kilometerpunkt markéiert (Distanz par rapport zum Ufank vun der Strooss), op der hënneschter Säit steet näischt, an op den zwou anere Säiten ass d'Nummer vun der Strooss an eventuell d'Distanz bis an déi nächst Uertschaft uginn.

D'Kilometersteng ginn awer lues a lues mat Identifikatiounsschëlter ersat, deelweis gëtt et och plastiks Kilometersteng. D'Distanz vun engem Kilometer tëscht de Steng ass hautdesdaags net méi onbedéngt genee, well et z.&nbsp;B. duerch Upassunge vum Stroosseverlaf zu Ënnerscheeder komm ass oder well méi genee Moosse geholl goufen. Dowéinst stinn dacks d'Identifikatiounsschëlter mat der „richteger“ Distanz net direkt beim Kilometersteen.


Contern, Éitermillen borne E29.jpg|E Kilometersteen op der E29
Goesdorf borne N15 et panneau.jpg|Kilometersteen an Identifikatiounsschëld um Kilometer 22 op der  
Luxembourg road sign E,21dc (CR234).jpg|Eng plastiks Versioun vun engem Kilometersteen mat engem Identifikatiounsschëld um CR234


### Zuchverkéier

### Schëfffaart

## Kuckt och

* Maark
* Schëld E, 21da, Schëld E, 21db, Schëld E, 21dc

## Um Spaweck
Junior Eurovision Song Contest 2019

De **17. [[Junior Eurovision Song Contest]]** war de 24. November 2019. De Concours gouf vun der European Broadcasting Union (EBU) an der Telewizja Polska (TVP) organiséiert. D'Evenet war zu Gliwice a Polen, no der polnescher Victoire beim JESC 2018 mam Song "Who I Want to Be" vum Roksana Węgiel.

Polen huet de Concours erëm mam Song *Superhero* vum Viki Gabor gewonnen an domat gouf et fir d'éischt Kéier en Heemgewënn an zwou Victoiren hannereneen op dësem Concours.

## Finall

## Um Spaweck

* Offiziell Säit vum JESC
Biergerdag

De **Biergerdag** ass an der Stad Lëtzebuerg den Donneschdeg no Fouersonndeg.

No enger Traditioun, déi bis an d'Joer 1913 zeréckgeet, ass et den Dag, op deem d'Stater Bierger op d'Schueberfouer ginn. Ursprénglech war de Biergerdag deen Dag, op deem d'Geschäftsleit aus der Stad hiert Personal, dat dräi Deeg virdru gutt op der Braderie geschafft hat, op en Iessen an e puer flott Stonnen op d'Fouer invitéiert hunn.

No engem anere Brauch gouf och Léiffrawëschdag „Biergerdag” genannt. Et war dee Feierdag op deem d'Stater Leit en Ausfluch an d'Natur gemaacht hunn.
Ëffentlechen Transport

Den **ëffentlechen Transport** ass en Transportmëttel, deen dora besteet, méi Persoune mateneen vun A op B ze bréngen. E gëtt gewéinlech vu staatlechen, regionalen oder kommunalen Autoritéiten organiséiert, a vun ëffentlechen Entreprisen, oder Privatentreprisen, déi eng Konzessioun dofir hunn, ausgeféiert.

Déi geleefegst Transportmëttele vum ëffentlechen Transport si Bussen oder schinnegebonne Gefierer (Eisebunn oder Tram).

Den ëffentlechen Transport ass gewéinlech no engem Plang organiséiert, d.&nbsp;h., e fiert op festgeluechte Linnen, resp. Reseauen zu festgeluechten Zäiten.

## Zu Lëtzebuerg
Gënzestrooss

D'**Gënzesstrooss** (lokal *Geenzestrooss*, offiziell *Route du genêt*) ass d'Strooss vun Ettelbréck bis an d*'Gënzestad* Wolz.

## Laf vun der Strooss
Vun Ettelbréck geet d'Gënzestrooss iwwer d' duerch Feelen an Heischent bis an den Heischterbierg. Vun do u leeft s'iwwer d'gemeinsam Streck vun der  / N15 duerch den Heischtergronn, laanscht d'Schlirbech an den Tunnel Këtschleedschesbierg bis op Bidscht. Iwwer d'N12 leeft se laanscht Rulljen op Wolz. Se huet eng Längt vun ca. 28&nbsp;km.

## Geschicht
Nodeems 1949 dat éischt Gënzefest gefeiert gouf, ass d'Gënzestrooss den 2. Juni 1979 ageweit ginn. Se soll un de Gënz erënneren, deen iwwerall op den Éisleker Häng bléit.

## Um Spaweck

* Quell vum Artikel: „Geenzestrooss: Route du Genêt“ op www.wiltz.lu, gekuckt den 9. September 2019
Livinhac-le-Haut

**Livinhac-le-Haut** ass eng franséisch Uertschaft a Gemeng am Departement Aveyron, an der Regioun Occitanie. 
### Geographie
Livinhac-le-Haut läit an enger grousser Schleef um rietsen Uwänner vum Floss Lot.

D'Uertschaft läit och um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.

## Nopeschuertschaften a Gemengen

## Biller

Livinhac4647.jpg|De Lot zu Livinhac. Um Bild gesäit een ee Pilier vun der fréierer Hänkbréck (1836-2004)
Mairie-de-Livinhac-le-haut-DSC 0312-(2).jpg|D'Märei
Livinhac.jpg|Livinhac
Livinhac 2.JPG|D'Kierch
Livinhac 3.JPG|D'Kierch


## Um Spaweck
Emil Hiertz

Den **Emil Hiertz**, gebuer 1857 zu Hengescht, a gestuerwen 1919, war e lëtzebuergeschen Ingenieur an Erfinder.

## Um Spaweck
*Hiertz, Emile (1857 – 1919) directeur Cockerill Sambre op der Websäit vun der Amicale des Anciens Etudiants de l'école Polytechnique d'Aix-la-Chapelle.
*Den Emil Hiertz op der Industrie.lu
Hyman Josefson

Den **Hyman A. Josefson**, gebuer de 14. Abrëll 1909 zu South Fallsburg (New York), a gestuerwen den 9. September 1944 zu Péiteng, war en US-amerikaneschen Zaldot.

Hie war den éischten amerikaneschen Zaldot dee bei der Liberatioun vu Lëtzebuerg op Lëtzebuerger Territoire ëmkomm ass.

Fir un hien z'erënnere gouf 1947 zu Péiteng e Monument opgeriicht an eng Plaz no him genannt (*Square Hyman Josefson).*

## Säi Liewen
Den Hyman S. Josefson war de jéngste Bouf vun enger jiddesch-rumänescher Imigrantefamill. A senger Jugend war hie Journalist, Athleet an *Eagle Scout*. Hien huet op der Cornell University en Diplom als Ingenieur an een am Droit gemaach. 1931 gouf hien Ingenieur an Affekot.

Sechs Wochen no der Attack op Pearl Harbour, am Alter vun 32 Joer, huet hie sech an der US Arméi engagéiert a gouf mat der 85. Schwadroun vun der Kavalerie-Erkennung vun der 5. Panzerdivisioun an Europa geschéckt.

De 24. Juli 1944 ass seng Unitéit op der Utah Beach u Land gaangen. Duerch d'Normandie an Nordfrankräich ass si den 30. August zu Paräis ukomm, wou hien Ersatz-Chef vum *Troop A* vun der 5. Panzerdivisioun gouf. Dräi Deeg drop goung et weider an d'Belsch.

Den 9. September 1944 ass se zu Péiteng iwwer d'Grenz op Lëtzebuerg komm.  Säin *[[M6 Greyhound]]* gouf vun enger däitscher Panzergranat getraff, an de Josefson ass a sengem Gefier verbrannt..

Eréischt 1985 ass den Numm vum éischte gefalenen US-Zaldot op Lëtzebuerger Buedem erausfonnt ginn, an 1989 gouf en och um Monument, dat u säin Doud erënnert, derbäigesat. D'Plaz krut dann och dem Hyman Josefson säin Numm.
Ćevapi

**Ćevapi** (Kyrillesch: *ћевапи*) oder **Ćevapčići** (den Diminutiv; Kyrillesch: *ћевапчићи*) sinn e Plat aus gegrilltem Gehacktes, deen traditionell am Balkan zerwéiert gëtt. E gëllt als Nationalplat a Bosnien an Herzegowina, Kroatien a Serbien an ass och an anere Länner a Südosteuropa (deels ënner engem aneren Numm) geleefeg. 
De Plat besteet generell aus fënnef bis fofzéng Ćevapi op engem Teller oder op enger Tranche Brout (*lepinje* oder *somun* genannt), dat dacks mat geschniddenen Ënnen, Sauerram, Kajmak, Ajvar, Feta, roudem Paprika an/oder Kabes zerwéiert gëtt. Déi bosnesch Ćevapi ginn aus zwou Zorte Rëndsgehacktes gemaach, déi serbesch entweeder mat Rënd-, Schofs- a Schwéngefleesch oder engem Mix dervun. D'Ćevapi si meeschtens tëscht 5 an 10 Zentimeter laang an 1 bis 2 Zentimeter déck.

Ćevapi hunn hiren Ursprong am Balkan wärend der osmanescher Zäit a sinn eng regional Spezialitéit, déi den tierkesche Köfte Kebab gläicht.

## Biller

Ćevapčići (Ћевапчићи) in the Old Bazaar, Skopje (Скопје) (33972910242).jpg|
Čevapi.JPG|
Ćevapčići.jpg|
Serbian cuisine.JPG|
Cevapcici Bosnia (10675837796).jpg|
Ćevapčići in Montenegro.jpg|


## Um Spaweck
Klaushaff (Helperknapp)

De **Klaushaff** ass e Lieu-dit a Bauerenhaff zu Lëtzebuerg, am Kanton Miersch, an der Gemeng Helperknapp.

## Geographie
E läit op enger Héicht vun 336 Meter westlech vum CR102 tëscht Schëndels a Keespelt.

## Geschicht

1714 huet déi deemoleg Priorin vum Märjendaller Klouschter, d'Marie-Catherine de Manteville, um Bierg deen zum Klouschter gehéiert huet (also op der Plaz vum haitege Klaushaff) eng gréisser Kapell baue gelooss, déi dem hellege Gangolf geweit war. Si hat 3 Altär an eng kleng Klack an hirem Tiermchen. De Chouer huet net no Oste mee no Südweste gewisen, wat an der Rei war fir den Tréirer Dominikaneruerden deen d'geeschtlech Leedung vum Märjendaller Klouschter hat a keng strikt Ostorientéirung gefuerdert huet. Et muss och eng zweet a vill méi kleng Kapell an der Géigend vum haitege Pëtz gestanen hunn.

Géint d'Joer 1734 huet de Charel Becker, gebuer den 8. November 1706 zu Schëndels, Bouf vum Schëndelsser Geriichtsschäffe Michel Becker, d'Priorin gefrot fir Eremit ze ginn. Déi huet hien dobäi ënnerstëtzt an eng Klaus hanner der Kapell baue gelooss. 1738 ass de Becker do erageplënnert, d'Joer drop huet e säin Eed als Eremit geleescht an ënner dem Numm Brudder Arsenius als Klausener do gelieft. Bei der Visitt vun engem Eremittebrudder 1741 war alles an der Rei, an der Kapell ware Kasel, Alef an e Kielech, jee, wat ee sou fir eng Mass brauch. Fir sech z'ernieren hat de Klausener e Gaart mat enger Mauer ronderëm. No 1741 verléiert sech d'Spuer vum Brudder Arsenius, e gëtt a kengem Rapport vun der Lëtzebuerger Congregatioun méi ernimmt (et ass zwar wouer datt e géint dat aacht Kapitel vun der Eremitteregel verstouss huet no där hien net sou no u sengem Heemechtsduerf hätt dierfte liewen, mee wann e geplënnert wier dann hätt een en enzwousch anescht erëmfanne missen). 1764 gëtt am Recheregëster vun Huelmes e "Mann deen an der Klaische wunnt" ernimmt, mee als Klausener gëtt deen net ausdrécklech betitelt.

1783 ass d'Kapell sekulariséiert gi wéi de Joseph II. all d'kontemplativ Uerden an e puer Méint drop och d'Klausen opgeléist huet. Wéi déi Franséisch Revolutiounstruppe 1794 an d'Herzogtum amarschéiert sinn, do gouf déi viregt Decisioun just konsequent weidergefouert. Déi franséisch Famill Jaminet vun Huelmes huet d'Propriétéit kaaft fir se als Haff ze benotzen an d'Kapell gouf mat Maueren a Plaffongen duerchsat fir datt se als Stall a Scheier konnt déngen. Just Deeler vun de Verwëllef a vum Chouer kann een haut nach vu bannen erkennen.

An den 1930er Joren haten d'Jaminets um Terrain vum Klaushaff nieft hirem Bauerebetrib och eng Carrière. Spéitstens an den 1990er Jore gouf d'Carrière awer sou opgefëllt datt se haut net méi ze gesinn ass.

## Kuckt och

## Um Spaweck

* Seechen iwwer de Klausener an d'Wichtelcher vum Hunnebuer

## Literatur
* Jean Henkes, *Der "Klaushof" bei Keispelt und die ehemalige Klause*, In: *50e anniversaire de la Fanfare-pompiers de Keispelt-Meispelt*, 1956, S. 99-101
Dekanat Lëtzebuerg

Den **Dekanat Lëtzebuerg** ass eng vun de sechs ieweschten administrative Strukture vum Äerzbistum Lëtzebuerg, déi de 17. Abrëll 2017 mat engem Dekreet vum Ärzbëschof Jean-Claude Hollerich festgehale goufen.

Zum Dekanat gehéiere follgend Paren:
*Par Bartreng–Stroossen Saint-Jean XXIII 
*Par Leideleng Saint-Corneille 
*Par Lëtzebuerg Notre-Dame 
*Par Mamerdall Saint-Christophe 
*Par Steesel–Walfer Sainte-Trinité

Mat dem selwechten Dekreet kruten d'Dechen aus de fréieren Dekanater den Titel *Curé-doyen honoraire* an de Paschtouer Tom Kerger gouf fir fënnef Joer als Dechen am Dekanat Lëtzebuerg ernannt.
Jean-Pierre Nau

De Jean Pierre Nau, gebuer den 9. September 1853 zu Schëffleng, a gestuerwen den 1. November 1912 zu Rëmeleng, war e lëtzebuergeschen Industriellen a Geschäftsmann, Gemengepolitiker an Deputéierten.

## Buergermeeschter vu Rëmeleng
De Jean Pierre Nau war den éischte Buergermeeschter vun der Gemeng Rëmeleng. Hie krut seng Nominatioun de 24. Oktober 1891. Am Laf vum Joer 1898 huet hie seng Demissioun eragereecht, déi him den 20. Juni 1898 accordéiert ginn ass.

## Deputéierten an der Chamber
Am Abrëll 1901 huet den Nau bei de Chamber-Ersatzwale fir de Kanton Esch kandidéiert. Bei der Wal vum 3. Abrëll gouf den Xavier Brasseur gewielt, den Nau gouf den Zweeten a koum an d'Stéchwal, déi den 10. Abrëll stattfonnt huet a wou hie gewielt gouf. An der Chamberssëtzung vum 23. Abrëll 1901 ass d'Walresultat validéiert ginn, an den Nau war vun elo un Deputéierten. Bei de reguläre Wale vun 1902 ass den Nau net méi erëmgewielt ginn. Bei de Wale vun 1906 an 1908 hat hie méi Chance a gouf all Kéier gewielt. Bei der Ofstëmmung iwwer d'Schoulgesetz vun 1912 (*loi [[Pierre Braun|Braun]]*) huet den Nau, dee schonn doudkrank war, sech de 25. Juni 1912 an d'Chamber geschleeft, fir um Vott vun deem ëmstriddene Gesetz deelzehuelen a fir kënne fir den Text ze stëmmen. E puer Méint méi spéit ass hie gestuerwen.

## Famill
De Jean-Pierre Nau, deen de Fils vum Jean (Johann) Nau, engem Schmadd vu Schëffleng, war, huet sech den 12. Januar 1878 zu Schëffleng mat der Catherine Bestgen bestuet. Hien huet deemools als Employé beim Héichuewen zu Hayange (Frankräich) geschafft. D'Koppel hat e Jong, de Leo Felix, deen de 7. Februar 1881 zu Knutange op d'Welt koum. Hien huet spéider als Geschäftsmann zu Rëmeleng gelieft. Do huet hie sech am September 1917 mat der Marguerite Jung vu Rëmeleng bestuet.
Kiemelbaach

D**'Kiemelbaach** ass eng lëtzebuergesch Baach um Territoire vun de Gemenge Monnerech a Schëffleng. Se ass e lénksen Niewefloss vun der Uelzecht a gehéiert domat zum Anzuchsgebitt vun der Sauer an der Musel an doriwwer eraus zum Baseng vum Rhäin.

D'Kiemelbaach huet hiren onbestëmmten Ursprong bei e puer Baachen ouni Numm, déi ëstlech vun Zolwer an der *Burwiss* an an der *Neiwiss* zesummelafen. Dës Baach leeft dann zu Éilereng, als *Brillbaach*, ënner dem CR110 an der A13 erduerch, fir dann, um Territoire vun der Gemeng Monnerech, als *Kiemelbaach* südlech vun der Uertschaft Monnerech viru Richtung Osten ze lafen. Um Enn vun der Uertschaft hëlt se vu lénks d'Kazebaach op.

Op der Héicht vum Uschloss vun der A13 mat der A4 leeft se ënnert dësen zwou erduerch, südlech laanscht d'Industriezon vu Féiz, ënnert dem CR169 erduerch, fir dann hannert der Neimillen, am Naturschutzgebitt Dumontshaff (an Deel vum Natura-2000-Vulleschutzgebitt "Ieweschten Uelzechtdall"), vu lénks an d'Uelzecht ze lafen.

2014 goufen déi gëfteg Schwéiermetaller Bläi, Zénk a Kadmium an der Baach nogewisen, 2016 huet den Ëmweltministère och nach héich Nitritwäerter, Ammonium an organesche Kuelestoff festgestallt. Et gëtt ugeholl, datt déi Verknaschtunge vu Sickerwaasser vum Lallenger Schlakentipp, oder Ofwaasser aus der Industriezon *Um Monkeler* (wéinst falschen Uschlëss bei der Kanalisatioun) hierkënnt. Am Kader vum Amenagement vun der Industriezon *Op Herbett* huet d'Schëfflenger Gemeng 2019 ugekënnegt, d'Kiemelbaach do ze renauturéieren. Dëst geschouch am Laf vun 2020.
## Kuckt och
Hellegt Kräiz-Fest

D**'Hellegt Kräiz-Fest** ass e chrëschtlecht Fest, dat zanter dem 4. Joerhonnert an der kathoulescher an orthodoxer Kierch de 14. September gefeiert gëtt. Eenzel protestantesch Kierche feieren et och. Op al Griichesch heescht dëst Fest Ὕψωσις τοῦ Τιμίου καὶ Ζωοποιοῦ Σταυροῦ, op Latäin *Exaltatio Sanctae Crucis* op Franséisch *Exaltation de la précieuse et vivifiante Croix*, op Däitsch *Kreuzerhöhung*. Et ass eent vu ville Fester zu Éiere vum Hellege Kräiz vu Jesus vun Nazaret.

## Kuckt och
* Helleg Kräiz-Kapell um Kuelebierg
Gemeng Folscht

D**'Gemeng Folscht** war bis zur Gemengefusioun vun 1978 eng lëtzebuergesch Gemeng.

1978 huet d'Gemeng Folscht zesumme mat de Gemengen Ueschdref, Pärel a Bungeref zur Gemeng Rammerech fusionéiert.

## Uertschaften an der Gemeng
D'Gemeng Folscht huet aus den Uertschafte Folscht, Hueschtert, Éischt a Rammerech, Kietscht a Schwiddelbruch bestanen.

Déi héchst Plaz an der Gemeng war den Napoleonsgaart.

## Geschicht

### Fusioun
### Buergermeeschteren
* ... 
* ... - 1853: Jacques-Alexandre Brassel
* 1853 - ... : Nicolas-Pierre Peschon
* ...
* ... - 1978: Lucien Hoffmann
Entente Izeg / CeBra

D'Saison 2021/22 trëtt d'Dammenekipp vum FC Blo-Wäiss Izeg am Dammefoussballchampionnat als **Entente Izeg/CeBra** (Dammen I) respektiv als CeBra/Izeg (Dammen II) un.

Dës Entente resultéiert aus dem Zesummeschloss vun den 2 Fussballveräiner FC Blo-Wäiss Izeg an FC CeBra 01 vun Zéisséng.

D'éischt Ekipp spillt an der 1.Liga vum Lëtzebuerger Championnat a gëtt trainéiert vum Fernando Reis Da Silva a Chantal Graas. D'2.Ekipp spillt an der 2.Liga a gëtt vum Joel Da Rocha trainéiert.

D'Heemmatcher vun deenen 2 Formatioune ginn um Terrain vum FC CeBra 01, dem Stade Boy-Konen (Zéisséng) gespillt. D'Traininge wäerten zu Izeg um Stade Albert-Kongs an zu Zéisseng um Stade Boy-Konen ofgehale ginn.

2021/22 hëlt och nees eng Ekipp "Jeunes Filles" um Lëtzebuerger Dammechampionnat deel. Si spillt an der 1.Klass, awer net als Entente, mä eegestänneg als FC Blo-Wäiss Izeg. Hir Trainere sinn de Malick Soumare an Jimmy Merle.

Statistik:
* Saison 2018/19: 1. Liga: 5. Plaz/12, 36 Punkten
* Saison 2019/20: 1. Liga: 4. Plaz/12, 21 Punkten°° (°°D'Saison gouf nom 13.Spilldag ofgebrach)
* Saison 2020/21: 1. Liga: 6. Plaz/14, 47 Punkten
* Saison 2021/22: 1. Liga: 7. Plaz/13, 33 Punkten
György Konrád

De **György Konrád** [], gebuer den 2. Abrëll 1933 zu Debrecen, an Ungarn, a gestuerwen den 13. September 2019 zu Budapest, war en ungaresche Schrëftsteller an Essayist.

Als Essayist huet de Konrád sech an der Zäit vum Kale Krich fir ee friddlecht a federaalt Mëtteleuropa agesat; als Schrëftsteller huet hie sech ëmmer nees mam Nationalsozialismus befaasst, dem Ungaresche Volleksopstand vun 1956 an der Geschicht vu senger Famill.

Hie war vun 1997 bis 2003 President vun der Berliner Akademie der Künste. Hien zielt zu deene bekanntsten ungaresche Schrëftsteller; seng Wierker goufen an eng sëllege Sproochen iwwersat.

Hie gouf ë.&nbsp;a. 1991: mam *[[Friedenspreis des Deutschen Buchhandels]]*, an 2001 mam *[[Karlspräis|Karlspreis der Stadt Aachen]]* ausgezeechent.

## Wierker

## Literatur
* Hans-Peter Burmeister (Hrsg.): *György Konrád, eine Stimme aus Mitteleuropa.* Evangelische Akademie, Loccum 1996, ISBN 3-8172-5894-1.

## Um Spaweck

* Dem Konrád seng Homepage
MGM Macau

**MGM Macau** (美高梅), bis 2011: **MGM Grand Macau**, ass e Casino mat Hotel a soss Raimlechkeete fir Evenementer, Restauratioun, Baren, asw. zu Sé, Macau. En ass 35 Stäck héich an huet 600 Zëmmer. Et ass eng Joint-venture tëscht MGM Resorts International an der Pansy Ho, der Duechter vum Casino-Besëtzer Stanley Ho. Architekt waren Wong Tung & Partners.

En huet den 18. Dezember 2007 seng Dieren opgemaach; de Bau huet 1,25 Milliarden US-Dollar kascht. 2010 gouf en an MGM Macau ëmgenannt.

## Biller

File:MGM Grand Macau Main Enterance.jpg|Haaptentrée
File:MGM Grand Macau Hotel Lobby Interior.jpg|Bannen an der Lobby
File:MGM Grand Macau Sky Roof Plaza.jpg|Sky Roof Plaza
File:MGM Grand Macau Access to Casino.jpg|Entrée an de Casino
File:MGM Grand Macau Access.jpg|Zougang
File:MGM Grand Macau Champagine Bar.jpg|Champagne Bar
File:MGM Grand, Macao, 2013-08-08, DD 19.jpg|baussen


## Um Spaweck

* Offiziell Websäit
Turbo petholatus

***Turbo petholatus*** ass eng Schleekenaart aus der Famill vun den Turbinidae.

Hir Haisercher ginn 30 bis 100&nbsp;mm grouss. Si liewen am Mierwaasser.

*Turbo petholatus* kënnt vir un de Küste vum Indeschen Ozean a vum Roude Mier, sou wéi och am West-Pazifik an am nërdlechen Hallefbou ronderëm Australien.

## Literatur
* Alf A. & Kreipl K. (2003). *A Conchological Iconography: The Family Turbinidae, Subfamily Turbininae, Genus Turbo.* Conchbooks, Hackenheim Germany.

## Um Spaweck
Rue Waassertrap

D**'Rue Waassertrap** ass eng Strooss am Quartier Belval Nord an der Gemeng Suessem. Se leeft vu Westen no Oste vum CIPA bis bei d'Rue du Brill.

## Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.

Opfälleg ass, dass de Bebauungsplang virgesäit, datt d'Haiser lénks a riets dovun um Plang eng Zort Zickzacklinn maachen.

## Gebaier

## Soss
De Foussgänger- a Vëloswee eppes méi südlech, am Park Belval, heescht och *Waassertrap*.

## Biller
Ric Ocasek

De **Ric Ocasek**, gebuer als Richard Theodore Otcasek den 23. Mäerz 1944 zu Baltimore, a gestuerwen de 15. September 2019 zu New York, war en US-amerikanesche Museker a Museksproduzent. Hie gouf bekannt als Sänger a Matgrënner vun der Band The Cars, fir déi hien och déi meescht Lidder geschriwwen huet.

## Um Spaweck
Luigi Colani

De **Luigi Colani**, gebuer als Lutz Colani den 2. August 1928 zu Berlin-Friedenau, a gestuerwen de 16. September 2019 zu Karlsruhe, war en däitschen Designer.

Hie gouf bekannt fir seng aerodynamesch, biomorph Forme fir Autoen, Flijeren a vill aner Gebrauchsgéigestänn. Hie selwer huet seng organesch Formesproochals *Biodesign* bezeechent.

## Um Spaweck
Domitian

Den **Domitian**, gebuer de 24. Oktober 51 zu Roum, an och do den 18. September 96 gestuerwen, war vum 14. September 81 bis zu sengem Doudd réimesche Keeser. Hie war den Nofollger vu sengme Brudder Titus an den drëtten a leschte Keeser aus der Famill vun de Flavier. Säi komplette Gebuertsnumm war **Titus Flavius Domitianus**; als Keeser housch en offiziell *Imperator Caesar Domitianus Augustus*.

Den Domitian gouf traditionell vun der Geschichtsschreiwung vun de Senateuren als schlechte Princeps an Tyrann *(pessimus princeps)* beschriwwen, well en dem Senat net deeg ewënschte Respekt entgéintbruecht huet an Decisioune getraff huet, ouni dësen ze konsultéieren. No sengem Doud sollt seng Representatioun als Keeser, wéi heen et zäitliewens gemaach huet, offiziell ausgeläscht ginn. Eréischt zanter dem REnn vum 20. Joerhonnert huet d'Historiographie säi Bild revidéiert.

Hien hat militäresche Succès a Germanien a Pannonien an huet eng kompetent Finanz- a Provënzpolitik gemaach. Zugläich bleiwe seng Perséinlechkeet a seng Opfaassung vun der Herrschaft zum Deel onerklärlech.

Hie gouf den 18. September 91 ermuert.

## Um Spaweck
Neischmelz

***Neischmelz*** ass den Numm vun engem urbanistesche Projet op de Brooche vun der fréierer Diddelenger Schmelz. D'Stad Diddeleng an de Fonds du Logement plangen do, op der Grondlag vun engem Gesamtplang vun *[[CBA Architects]]*, op 32,5 Hektar, 1.575 nei Wunnenge fir ronn 3.600 Leit ze bauen.

Eng Rëtsch vu Gebaier vun der Schmelz, déi deelweis ënner Denkmalschutz stinn, bleiwe bestoen a kréien eng nei Fonctioun.

## Geschicht
2005 gouf d'Walzwierk definitiv zougemaach. 2010 gouf e Masterplang fir dat ganzt Areal ausgeschafft, deen an de Joren dono diskutéiert an ugepasst gouf. 2016 gouf de Fonds du Logement Besëtzer vum Terrain.

2018 goufe 4 sektoriell PAGen ausgeschafft, déi 2019 vum Gemengerot ugeholl goufen. Bis 2022 gouf et weider Etüden iwwer den Impakt ë.&nbsp;a. op d'Ëmwelt, d'Verkéiersféierung an d'Energieversuergung vum Projet, an 2023 gouf d'Finanzéierungsgesetz ugeholl. 

2024/25 goung et lass mat konkreten Aarbechten: Zougänglech-Maachen an Uschloss un d'Versuergungsnetzer, Renovéierung vun de klasséierte Gebaier,...

## D'Pläng
Nieft Wunnengen (55% vum Terrain) soll ë.&nbsp;a. och eng Danzschoul, Multifunktionsraim fir ë.&nbsp;a. Gemengeservicer, en Hotel, en neie Schoulcampus an zwee Parkhaiser dohikommen. D'fréiert Direktiounsgebai soll, no der Renovatioun, als Büroe kënne benotzt ginn, soulaang d'Aarbechten am Gaang sinn, vun de Leedere vum Projet. D'"Hall Wagonnage" ass fir e Café/eng Plaz wou d'Nopere sech begéine kënnen, virgesinn, iwwerdeems d'"Hall Fondouq“ an dat fréiert Stolwierk fir d'Energieproduktioun vum Quartier (mat Geothermie/Wäermepompelen) gebraucht soll ginn. Eng Rëtsch Servicer vum Staat sollen och op d'Neischmelz kommen, dorënner en neie Police-Kommissariat an de *Centre national des collections publiques*.

2026 gëtt mam Bau vun den éischte Wunnengen ugefaangen, déi bis 2028 fäerdeg solle sinn .

## Biller
**Zoustand virun 2020**

File:Diddeleng Deel vum fréiere Walzwierk.jpg|En Deel vum fréiere Walzwierk
File:Diddeleng duerch d'Schmelz 2013-002.jpg|Wierkshalen
File:LUX Dudelange 013 2016.jpg
File:Dudelange château d'eau 2014.jpg|Waassertuerm + Pomhouse
File:Diddeleng duerch d'Schmelz 2013.jpg

## Um Spaweck
* Websäit vum Projet.
* Säit iwwer d'NeiSchmelz op der Websäit vun der Gemeng Diddeleng
Son of Ali Baba

** Son of Ali Baba** ass en US-amerikanesche Film vum Kurt Neumann aus dem Joer 1952.

## Ëm wat geet et am Film?
Abenteuerfilm am ale Persien.

## Um Spaweck
Sigmund Jähn

De **Sigmund Werner Paul Jähn**, gebuer den 13. Februar 1937 zu Morgenröthe-Rautenkranz, a gestuerwen den 21. September 2019 zu Strausberg, war en ostdäitsche Pilot a Kosmonaut.

De Jähn ass de 26. August 1978 mat der Rakéit Sojus 31 vum russesche Raumfaartzentrum Baikonur aus an de Weltraum geflunn. Zesumme mam sowjetesche Kosmonaut Waleri Bykowski (1934-2019) war hie 7 Deeg, 20 Stonnen an 49 Minutten am Weltall. De Sigmund Jähn war den éischten Däitschen am Weltraum.

## Um Spaweck